
Ministru kabineta rīkojums Nr. 1021
Rīgā 2024. gada 4. decembrī (prot. Nr. 51 5. §)
Par nekustamā īpašuma Cēsu ielā 20, Daugavpilī, pārņemšanu valsts īpašumā Finanšu ministrijas valdījumā un pārdošanu
· 1. Ņemot vērā, ka Daugavpils valstspilsētas pašvaldības īpašumā nodotais nekustamais īpašums (nekustamā īpašuma kadastra Nr. 0500 034 2001) Cēsu ielā 20, Daugavpilī, vairs netiek izmantots Ministru kabineta 2011. gada 6. aprīļa rīkojuma Nr. 144 "Par valstij piekrītošo būvju Cēsu ielā 20, Daugavpilī, nodošanu Daugavpils pilsētas pašvaldības īpašumā" 2.1. apakšpunktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu un ievērojot Civillikuma 968. pantā nostiprināto principu, pārņemt minēto nekustamo īpašumu – zemes vienību (zemes vienības kadastra apzīmējums 0500 034 2001) 6,5578 ha platībā un piecpadsmit būves (būvju kadastra apzīmējumi 0500 034 2001 004, 0500 034 2001 005, 0500 034 2001 006, 0500 034 2001 008, 0500 034 2001 009, 0500 034 2001 010, 0500 034 2001 011, 0500 034 2001 012, 0500 034 2001 013, 0500 034 2001 015, 0500 034 2001 019, 0500 034 2001 021, 0500 034 2001 024, 0500 034 2001 025 un 0500 034 2001 031) – Cēsu ielā 20, Daugavpilī, kas ierakstīts zemesgrāmatā uz Daugavpils pilsētas pašvaldības vārda, kopā ar trim būvēm (būvju kadastra apzīmējumi 0500 034 2001 003, 0500 034 2001 023, 0500 034 2001 027) bez atlīdzības valsts īpašumā un nodot Finanšu ministrijas valdījumā.
· 2. Finanšu ministrijai pārņemt no Daugavpils valstspilsētas pašvaldības šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šā rīkojuma 1. punktā minēto nekustamo īpašumu.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

